Bebé

Tiago Manuel Dias Correia (s. 12. heinäkuuta 1990 Agualva-Cacém, Portugali) on portugalilainen jalkapalloilija. Hänet tunnetaan paremmin lempinimellä Bebé. Hän pelaa laiturina tai hyökkääjänä.

 Ura 

Bebé pelasi juniorina portugalilaisessa Grupo Sportivo de Louresissa. Hän pelasi siellä vuosina 2001–2008. Bebé pelasi ensimmäisen ammattilaiskautensa kaudella 2009–2010 portugalilaisessa CF Estrela da Amadorassa. Hän siirtyi sinne kesällä 2009 pelaten ennen amatöörinä Louresissa. Hän pelasi siellä 26 ottelua tehden neljä maalia. Hänen entinen agenttinsa Gonçalo Reis kertoi, että hän oli siirtynyt PSV Eindhoveniin ilmaiseksi toukokuussa 2010, mutta PSV kieltäytyi siitä, koska he eivät tunteneet häntä.PSV turned down Bebe 'for free' PSV Eindhoven  Viitattu 1.9.2011. Hän siirtyi Vitória de Guimarãesiin kesällä 2010 ilmaisella siirrolla. Hän allekirjoitti viiden vuoden sopimuksen yhdeksän miljoonan euron myyntihinnalla. Hän ei kuitenkaan pelannut seurassa yhtäkään ottelua.

 Manchester United 

11. elokuuta 2010 vain viisi viikkoa sen jälkeen kun hän siirtyi Vitória de Guimarãesiin, hän siirtyi Manchester Unitediin.Reds agree deal for winger Manchester United  Viitattu 1.9.2011. Siirto toteutui 16. elokuuta ja hänet näytettiin medialle seuraavana päivänä yhdessä muiden uusien hankintojen, Javier Hernándezin ja Chris Smallingin, kanssa.Starlets excite Sir Alex Manchester United  Viitattu 1.9.2011

6. syyskuuta 2010 hänet valittiin ManUn 25 pelaajan joukkueeseen Mestarien liigaan. Hän teki debyyttinsä seurassa 22. syyskuuta tullessaan vaihdosta kentälle 74 minuutilla 5–2-voitossa Scunthorpesta Englannin liigacupissa. 2. lokakuuta hän teki Valioliiga-debyyttinsä tullessaan kentälle ottelun 80 minuutilla 0–0-tasapelissä Sunderlandia vastaan. Hänen ensimmäinen aloituksensa tuli Wolvesia vastaan liigacupin neljännellä kierroksella 26. lokakuuta, jossa hän teki ensimmäisen maalinsa, Unitedin ensimmäisen 3–2-kotivoitossa. Hänen ensimmäinen Mestarien liiga -maalinsa tuli hänen Mestarien liiga -debyytissään hänen tehtyään 3–0-vierasvoiton viimeisen maalin Bursasporista 2. marraskuuta.Match statistics: Bursaspor - Manchester United Manchester United  Viitattu 1.9.2011. 19. helmikuuta hän pelasi täydet 90 minuuttia 1–0-kotivoitossa Crawley Townista FA Cupin viidennellä kierroksella.Man Utd 1 - 0 Crawley Town Manchester United  Viitattu 1.9.2011.

 Beşiktaş, Benfica, Eibar, ym. 

15. kesäkuuta 2011 hänet lainattiin kauden mittaisella sopimuksella turkkilaiseen Beşiktasiin.Bebe makes loan move from Man Utd to Besiktas Beşiktaş.  Viitattu 1.9.2011. Tämän jälkeen hän on pelannut Benficassa sekä useissa portugalilaisissa ja espanjalaisissa seuroissa lainalla. Vuodesta 2016 hän on edustanut espanjalaista Eibaria.

 Lähteet 

 Bebé Transfermarkt-sivustolla 

 Viitteet 

 Aiheesta muualla 

Luokka:Portugalilaiset jalkapalloilijat
Luokka:Vuonna 1990 syntyneet
Luokka:Elävät henkilöt